ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
مرکز نے صارفین کو راحت پہنچانے کے لیے پرائس اسٹیبلائزیشن فنڈ کے تحت ٹماٹر کی خرید کی
نیشنل کوآپریٹو کنزیومر فیڈریشن اور نیشنل ایگریکلچرل کوآپریٹو مارکیٹنگ فیڈریشن،جیسی تنظیمیں ٹماٹر 70 روپے فی کلو فروخت کر رہی ہیں
ٹماٹر سمیت زرعی باغبانی اجناس کی قیمت میں اضافے اور فصل کے بعد ہونے والے نقصانات کو کم کرنے کے لیے آپریشن گرینز نافذ کیا گیا
مہاراشٹر کے ناسک، نارائن گاؤں اور اورنگ آباد پٹی اور مدھیہ پردیش سے بھی نئی فصل کی آمد میں اضافہ کے ساتھ ٹماٹر کی قیمت میں کمی آنے کی توقع ہے۔
صارفین کے امور کا محکمہ ٹماٹر سمیت 22 ضروری اشیاءکی یومیہ قیمتوں کی نگرانی کرتا ہے۔ ٹماٹر کی قیمتوں میں حالیہ اضافے کو روکنے اور اسے صارفین کو مناسب قیمت پر دستیاب کرانے کے لیے حکومت نے پرائس اسٹیبلائزیشن فنڈ کے تحت ٹماٹروں کی خریداری شروع کی ہے اور اسے صارفین کو انتہائی رعایتی نرخوں پر دستیاب کرایا جا رہا ہے۔ نیشنل کوآپریٹو کنزیومر فیڈریشن  اور نیشنل ایگریکلچرل کوآپریٹو مارکیٹنگ فیڈریشن  آندھرا پردیش، کرناٹک اور مہاراشٹر کی منڈیوں سے مسلسل ٹماٹر خرید رہے ہیں اور اسے ، بڑے پیمانے پرٹماٹر کا استعمال کرنے والے مراکز جیسے دہلی-این سی آر، بہار، راجستھان وغیرہ میں صارفین کو قیمتوں پر سبسڈی کے ساتھ سستی قیمتوں پر دستیاب کرا رہے ہیں۔ ابتدائی طور پر 90 روپے فی کلوگرام کی خوردہ قیمت پر صارفین ٹماٹر فروخت کیا گیا تھا جسے 16.07.2023 سے کم کر کے 80 روپے فی کلو اور مزید 20.07.2023 سے کم کر کے 70 روپے فی کلو کر دیا گیا ہے۔
ٹماٹر کی قیمتوں میں موجودہ اضافہ کسانوں کو ٹماٹر کی مزید فصل اگانے کی ترغیب دے سکتا ہے جس سے آنے والے مہینوں میں قیمتیں مستحکم ہونے کی امید ہے۔ زراعت اور کسانوں کی بہبود کا محکمہ  خراب ہونے والی زرعی باغبانی اجناس کے کاشتکاروں کو نقصان دہ فروخت سے بچانے کے لیے مارکیٹ میں مداخلت کی اسکیم  کو لاگو کرتا ہے جب کہ قیمتیں اقتصادی سطح سے نیچے گرنے اور پیداواری لاگت کے عروج کے دوران بمپر فصل کی صورت میں فروخت ہونے سے بچ جاتی ہیں۔ اس اسکیم کے تحت، قیمت میں کمی کی وجہ سے نقصان مرکزی حکومت اور ریاستی حکومت کے درمیان 50:50 کی بنیاد پر برداشت کیا جاتا ہے۔ ایم آئی ایس کے آغاز سے لے کر آج تک، محکمہ زراعت اور کسانوں کی بہبود کو ریاستی حکومتوں سے ٹماٹر کی فروخت کی پریشانی سے نمٹنے کے لیے بازار میں مداخلت کے لیے کوئی تجویز موصول نہیں ہوئی ہے۔
ڈبہ بند خوراک کی صنعتوں کی وزارت ٹماٹر سمیت زرعی باغبانی اجناس کی فصل کے بعد ہونے والے نقصانات کو کم کرنے اور قیمت میں اضافے کے لیے آپریشن گرینز کا نفاذ کرتی ہے۔ اسکیم کے مقاصد ہیں  کسانوں کے لیے پیداوار کی قدر میں اضافہ؛  کاشتکاروں کو پریشان کن فروخت کرنے سے بچانا۔  ڈبہ بند خوراک/تحفظ کی صلاحیتوں اور قدر میں اضافہ؛ اور  فصل کے بعد کے نقصانات میں کمی۔ اس اسکیم میں قلیل مدتی مداخلت کا جزو اور طویل مدتی مداخلت کا جزو دونوں شامل ہیں۔ قلیل مدتی مداخلتوں میں انفرادی کسانوں، کسانوں کے گروپ، فارمر پروڈیوسر تنظیموں، فارمر پروڈیوسر کمپنیوں، کوآپریٹو سوسائٹیز، اسٹیٹ مارکیٹنگ اور کوآپریٹو فیڈریشن، فوڈ پروسیسرز، لائسنس یافتہ کمیشن ایجنٹس، برآمد کنندگان اور خوردہ فروشوں وغیرہ کو نقل و حمل اور ذخیرہ کرنے کی سبسڈی شامل ہے۔ طویل مدتی مداخلتوں کے تحت انٹیگریٹڈ ویلیو چین ڈویلپمنٹ پروجیکٹس اور اسٹینڈ الون پوسٹ ہارویسٹ انفراسٹرکچر پروجیکٹس کے لیےمالی امداد فراہم کی جارہی ہے۔
یہ معلومات صارفین کے امور، خوراک اور عوامی تقسیم کی وزارت کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں دی۔
وزیراعظم کا دفتر
وزیراعظم نے بھارت کے فوجی افراد کی ہمت اور شجاعت کو سلام کیا ہے
نئیدہلی 15 جنوری 2020۔وزیراعظم جناب نریندر مودی نے فوج کے دن کے موقع پر بھارت کے فوجی افراد کی ہمت وشجاعت کو سلام کیا ہے۔
وزیراعظم نے کہا ہے :’’ بھارت کی سینا ، بھارت کی آن بان اور شان ہے ۔ سینا دِوس کے اوسر پر میں دیش کے سبھی سینکوں کے ادمیہ ، ساہس ،شوریہ اور پراکرم کو سلام کرتا ہوں ۔
ہماری فوج اپنی جرأت اور پیشہ ورانہ مہارت کے لئے جانی جاتی ہے ۔ انسان دوستی کے جذبے کے لئے بھی اس کا ا حترام کیا جاتا ہے۔ جب کبھی مدد کی ضرورت ہوتی ہے تو ہماری فوج فوراََ رد عمل کا اظہار کرتی ہے اور ہر ممکن مدد کرتی ہے ۔ میں اپنی فوج پر فخر کرتا ہوں۔ ‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-199
(Visitor Counter : 59
سماجی انصاف اور تفویض اختیارات کی وزارت
این سی ایس کے نے بیداری - صحت کیمپ کا اہتمام کیا
نئیدہلی17 جنوری ۔نیشنل کمیشن فار صفائی کرمچاریز  نے جنوبی دہلی میونسپل کارپوریشن  اور نیشنل صفائی کرمچاریز فائننس اینڈ ڈیولپمنٹ کارپوریشن  کے اشتراک سے نئی دہلی کے سوِک سینٹر کے آڈیٹوریم میں جنوبی دہلی میونسپل کارپوریشن کے صفائی کرمچاریوں کے لئے بیداری –صحت کیمپ کا اہتمام کیا ۔ این سی ایس کے ، کے چیئر مین جناب منہر والجی بھائیزالا ، کمیشن کی رکن محترمہ منجودلیر اور جنوبی دہلی میونسپل کارپوریشن کے مئیر جناب گنگارام گھوسرے نے اس کیمپ میں شرکت کی ۔ اس موقع پر نیشنل صفائی کرمچاری فائننس ڈیولپمنٹ کارپوریشن کے سی ایم ڈی اور ڈی جی ایم بھی دیگر سرکردہ شخصیات کے ساتھ موجود تھے۔
اس موقع پر نیشنل صفائی کرمچاری فائننس اینڈ ڈیولپمنٹ نے صفائی کرمچاریوں اور ان کے بچوں کی فلاح وبہبود کے لئے چلائی جانے والی مختلف اسکیموں کی تفصیلات بیان کیں ۔ جبکہ این سی ایس کے ، کے چئیر مین نے اس موقع پر موجود صفائی کرمچاریوں سے زور دے کر کہا کہ ان اسکیموں سے مکمل طور سے استفادہ کیا جائے ۔انہوں نے خاص طور سے صفائی کرمچاریوں اور ان کے بچوں کو بہترین تعلیم دئے جانے پر زور دیا تاکہ وہ ایک باعزت زندگی گزارسکیں ۔
اس کیمپ میں مئیر موصوف نے اس امید کا اظہار کیا کہ وہ اچھا کام کرنا جاری رکھیں گے ۔ اس کے ساتھ ہی انہوں نے یہ یقین دہانی بھی کرائی کہ عارضی ملازمین کو مستقل کئے جانے ، میڈیکل کیش لیس کارڈ اور بقایا جات کی ادائیگی جیسے مطالبات پر مثبت طریقے سے کام جاری ہے اور جلد ہی جنوبی دلی میونسپل کارپوریشن کی جانب سے مثبت اعلان کیا جائے گا۔اس موقع پر این سی ایس کے ، کے چیئر مین نے ادارے کی کامیابی کے لئے مبارکباددی ۔اس موقع پر جنوبی دہلی میونسپل کارپوریشن اور کمیشن کے ممبران نے بھی اپنے خیالات کا اظہار کیا ۔
اس موقع پر جنوبی دہلی میونسپل کارپوریشن کے جن ملازمین نے اپنے فرائض کی ادئیگی میں غیر معمولی کارکردگی کا مظاہرہ کیا ہے ، انہیں تصدیقی سپاسنامے ، یادگاری نشان ،سیفٹی کٹس اور گلدستے بھی پیش کئے گئے ۔
یہ تقریب ہیلتھ کیمپ کے اہتمام کے ساتھ تمام ہوئی ۔اس ہیلتھ کیمپ کا اہتمام نیشنل صفائی کرمچاری فائننس اینڈ ڈیولپمنٹ کارپوریشن کی جانب سے کیا گیا تھا۔متعدد صفائی کرمچاریوں کی ابتدائی صحت جانچ بھی کی گئی ۔اس کا انتظام بھی اسی کیمپ میں کیا گیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-387
(Visitor Counter : 55
وزیراعظم کا دفتر
وزیر اعظم نے برطانوی وزیر اعظم جناب بورس جانسن سے بات چیت کی
نئی دہلی، 27 /نومبر 2020 ۔ وزیر اعظم جناب نریندر مودی نے آج فون پر برطانیہ کے وزیر اعظم عالی جناب بورس جانسن سے بات کی۔
دونوں لیڈروں نے کووڈ-19 کی وبا سے پیدا شدہ چیلنجوں کے بارے میں اپنے خیالات کا تبادلہ کیا اور ویکسین کے فروغ اور مینوفیکچرنگ کے شعبے میں بھارت اور برطانیہ کے درمیان امید افزا باہمی تعاون کا جائزہ لیا۔
دونوں لیڈروں نے کووڈ کے بعد اور بریکزٹ کے بعد کے عہد میں بھارت اور برطانیہ کی شراکت داری کو تیزی کے ساتھ آگے بڑھانے کی مشترکہ خواہش کا اعادہ کیا اور اس بات پر اتفاق کیا کہ دونوں ملکوں کے درمیان تجارت و سرمایہ کاری، سائنسی تحقیق، پیشہ وروں اور طلباء کی آمد و رفت اور دفاعی و سکیورٹی سے متعلق معاملات میں شراکت داری میں اضافہ کرنے کے زبردست امکانات ہیں۔
دونوں رہنماؤں نے آب و ہوا کی تبدیلی کے خلاف بھارت اور برطانیہ کے ایک ساتھ آنے پر خصوصی زور دیا اور بین الاقوامی شمسی اتحاد اور کولیشن فار ڈیزاسٹر ریزیلینٹ انفرااسٹرکچر جیسے پلیٹ فارموں کے تحت اپنے اشتراک کی ستائش کی۔
دونوں لیڈروں نے اس بات پر اتفاق کیا کہ دونوں طرف کے اہلکار بھارت اور برطانیہ کے درمیان شراکت داری کے لئے طویل مدتی لائحہ عمل کو تیزی کے ساتھ حتمی شکل دینے کے لئے اپنا کام جاری رکھیں گے۔
وزیراعظم کا دفتر
وزیر اعظم جناب نریندر مودی اور مملکت قطر کے امیر شیخ تمیم بن حماد الثانی کے مابین ٹیلی فون پر گفت و شنید
وزیراعظم جناب نریندر مودی نے مملکت قطر کے امیر عالی جناب شیخ تمیم بن حماد الثانی سے فون پر عیدالفطر کی مبارک باد قطر کے دوست عوام کو پیش کرنے کی غرض سے گفت وشنید کی۔
وزیراعظم نے عالی جناب امیر کی جانب سے کووڈ-19 کے وبائی مرض کے دوران قطر میں بھارتی شہریوں کی فلاح وبہبود کو یقینی بنانے کے لیے لی گئی ذاتی دلچسپی اور نگہداشت کی ستائش کی۔ اس کے جواب میں امیر محترم نے قطر میں بھارتی برادری کے تعاون خصوصاً صحتی کارکنان کی جانب سے ادا کیے جانے والے کردار کی ستائش کی۔وزیراعظم نے موجودہ صورت حال کے دوران بھارت سے قطر کو کی جانے والی ضروری اشیا اور سازوسامان کی سپلائی بلا روک ٹوک جاری رکھنے کے لیے بھارتی حکام کی توجہ کو اجاگر کیا۔
وزیراعظم نے امیر محترم کے آئندہ 40ویں یوم پیدائش کے سلسلے میں انہیں اپنی جانب سے گرمجوشانہ مبارک باد پیش کیا۔ امیر محترم نے وزیراعظم کی صحت اور کامیابی کے لیے اپنی جانب سے نیک تمناؤں کا اظہار کیا۔
۔۔۔۔۔۔۔۔۔۔۔۔
م ن ۔ ت ع۔
U-2822
(
وزارت خزانہ
سوورین گولڈ بانڈ اسکیم 24-2023  – قیمت جاری
حکومت ہند کے نوٹیفکیشن نمبر 4-بی /2023 مورخہ 14 جون 2023 کے لحاظ سے، سوورین گولڈ بانڈس 2023-24  11 سے 15 ستمبر 2023 کی مدت کے دوران سبسکرپشن کے لیے کھول دیا جائے گا۔ اس کے سیٹلمنٹ کی تاریخ 30 ستمبر، 2023 ہوگی۔ اس سبسکرپشن مدت کے دوران بانڈز کے اجرا کی قیمت 5,923 روپے  فی گرام ہوگی، جیسا کہ ریزرو بینک آف انڈیا کی 08 ستمبر 2023 کی پریس ریلیز کے ذریعے بھی شائع کیا گیا ہے۔
حکومت ہند نے ریزرو بینک آف انڈیا کے ساتھ مشاورت سے، ان سرمایہ کاروں کو ، جو آن لائن درخواست دیتے ہیں اور ڈیجیٹل موڈ کے ذریعے ادائیگی کرتے ہیں ، کو ایشو پرائس سے 50 روپے  کی رعایت دینے کا فیصلہ کیا ہے۔ ایسے سرمایہ کاروں کے لیے گولڈ بانڈز کی ایشو پرائس 5,873 روپے  فی گرام سونا ہوگی۔
صدر جمہوریہ کا سکریٹریٹ
2017بیچ کے آئی اے ایس افسران کی صدرجمہوریہ ہند سے ملاقات
نئی دہلی ،23ستمبر :2017 بیچ کے 169آئی اے ایس افسران کے ایک گروپ نے ، جو فی الحال حکومت ہند کی مختلف وزارتوں اورمحکموں میں اسسٹنٹ سکریٹری کے طورپر کام کررہے ہیں ، آج راشٹرپتی بھون میں صدرجمہوریہ ہند ، جناب رام ناتھ کووند سے ملاقات کی ۔
صدرجمہوریہ نے ان افسران سے خطاب کرتے ہوئے کہا کہ اپنی ذمہ داریاں نبھاتے ہوئے انھیں ایسے طریقہ کارتلاش کرنے چاہیئں، جن سے زیادہ سے زیادہ نتائج حاصل ہوسکیں ۔ انھیں ٹیم ورک پرزوردینا چاہیئے اور ہرایک کو اپنے ساتھ لے کرچلناچاہیئے اور ہرایک کے تعاون کو تسلیم کرنا چاہیئےاور جب وہ ایساکریں گے ایک رول ماڈل کے طورپر قیادت کرنی چاہیئے ۔ انھیں سماجی اقتصادی پروگراموں خاص طورپرجہاں وہ ذہنیت اوررویے کے معاملات پرکام کررہے ہوں ، زیادہ سے زیادہ عوامی شرکت کی حوصلہ افزائی کرنی چاہیئے ۔ انھوں نے کہاکہ انتظامیہ صرف ‘‘ہم ’’اور‘‘ان ’’ کے بارے میں نہیں ہیں بلکہ یہ صرف ‘‘ہم ’’ اور ‘‘ہم سب ’’ کے لئے ہے ۔ انھوں نے کہاکہ حکومت اورعوام کے درمیان خلیج ختم ہونی چاہیئے ۔ انھوں نے کہاکہ افسران کا طریقہ کارعوام پرمرکوز اور عوام کے لئے حساس ہوناچاہیئے ۔ انھوں نے کہاہم اپنے عوام کے لئے ‘‘ رہن سہن میں آسانی ’’ کے لئے عہد بستہ ہیں ۔
صدرجمہوریہ نے کہاکہ آئی اے ایس افسران پروگراموں کے نفاذ کے لئے انتہائی اہم ہیں اور یہ لوگ ملک کو 50کھرب والی معیشت بنانے ، کسانوں کی آمدنی دوگناکرنے ، سماجی انصاف کے حصول اور ہماری ترقی میں خواتین کو برابرکاحصہ داربنانے میں اہم رول اداکرسکتے ہیں ۔ انھوں نے کہاکہ ان افسران نے سخت محنت کی ہے اور زندگی میں یہ مقام حاصل کرنے کے لئے سنجیدگی سے کام کیاہے ۔ انھیں اسی جذبے اور عہدبستگی کے ساتھ بھارت کے عوام کی خدمت کرنی چاہیئے ۔
قانون اور انصاف کی وزارت
کل ہند عدالتی خدمات
قانون اور انصاف کے مرکزی وزیر جناب کرن رجیجو نے آج لوک سبھا میں ایک تحریری جواب میں بتایا کہ آئین کی دفعہ، 312 آل انڈیا جوڈیشل سروس  کے قیام کا انتظام کرتی ہے، جس میں ڈسٹرکٹ جج سے کمتر کوئی عہدہ شامل نہیں ہوگا۔ آئینی شق ڈسٹرکٹ جج کی سطح پر اے آئی جے ایس کی تشکیل کے قابل بناتی ہے۔ حکومت کے خیال میں، مجموعی طور پر انصاف کی فراہمی کے نظام کو مضبوط بنانے کے لیے ایک اہم اور مناسب طریقے سے تیار کردہ آل انڈیا جوڈیشل سروس ہے۔ اس سے ایک مناسب آل انڈیا میرٹ سلیکشن سسٹم کے ذریعے منتخب کردہ قابل نئے قانونی ہنر کو شامل کرنے کا موقع ملے گا اور ساتھ ہی معاشرے کے پسماندہ اور محروم طبقوں کو مناسب نمائندگی دے کر سماجی شمولیت کے مسئلے کو حل کیا جائے گا۔
آل انڈیا جوڈیشل سروس  کی تشکیل کے لیے ایک جامع تجویز تیار کی گئی تھی اور اسے نومبر 2012 میں سیکرٹریز کی کمیٹی نے منظور کیا تھا۔ اس کے علاوہ ملک کے کچھ بہترین ہنروں کو متوجہ کرنے کے لئے پسماندہ طبقات سے تعلق رکھنے والے افراد اور عدلیہ سے تعلق رکھنے والی خواتین کو بھی شامل کرنے کے لئے غور کیا گیا۔اس تجویز کو اپریل 2013 میں منعقدہ چیف منسٹرز اور ہائی کورٹس کے چیف جسٹسز کی کانفرنس میں ایک ایجنڈا آئٹم کے طور پر شامل کیا گیا تھا اور یہ فیصلہ کیا گیا تھا کہ اس مسئلے پر مزید غور و خوض کی ضرورت ہے۔
اس تجویز پر ریاستی حکومتوں اور ہائی کورٹس کی رائے مانگی گئی تھی۔ آل انڈیا جوڈیشل سروس کے آئین پر ریاستی حکومتوں اور ہائی کورٹس کے درمیان اختلاف رائے تھا۔ جب کہ کچھ ریاستی حکومتوں اور ہائی کورٹس نے اس تجویز کی حمایت کی، کچھ آل انڈیا جوڈیشل سروس کے قیام کے حق میں نہیں تھے جبکہ کچھ دیگر مرکزی حکومت کی طرف سے تیار کردہ تجویز میں تبدیلی چاہتے تھے۔
ضلعی ججوں کے عہدوں پر بھرتی میں مدد کے لیے جوڈیشل سروس کمیشن کے قیام اور ہر سطح پر ججز/جوڈیشل افسران کے انتخاب کے عمل کا جائزہ لینے کا معاملہ بھی چیف جسٹسز کانفرنس کے ایجنڈے میں شامل تھا جو کہ 03 تاریخ کو منعقد ہوئی تھی۔ 04 اپریل، 2015، جس میں ضلعی ججوں کی تقرری کے لیے اسامیوں کو تیزی سے پُر کرنے کے لیے موجودہ نظام کے اندر مناسب طریقے وضع کرنے کے لیے اسے متعلقہ ہائی کورٹس کے لیے کھلا چھوڑنے کا فیصلہ کیا گیا۔ 05 اپریل 2015 کو منعقدہ ہائی کورٹس اور ہائی کورٹس کے چیف جسٹسوں کی مشترکہ کانفرنس کے ایجنڈے میں ہائی کورٹس اور ریاستی حکومتوں کے آراء کے ساتھ آل انڈیا جوڈیشل سروس کی تشکیل کی تجویز بھی شامل تھی۔
16 جنوری 2017 کو وزیر قانون و انصاف کی صدارت میں وزیر مملکت ، قانون اور انصاف ، اٹارنی جنرل فار انڈیا، سالیسٹر جنرل آف انڈیا، سیکرٹریز آف جسٹس، ڈیپارٹمنٹ آف لیگل افیئرز اور لیجسلیٹیو ڈیپارٹمنٹ کی موجودگی میں ہونے والی میٹنگ میں اہلیت، عمر، انتخاب کے معیار، قابلیت، تحفظات، وغیرہ کے نکات پر ایک آل انڈیا جوڈیشل سروس کے قیام کی تجویز پر دوبارہ غور کیا گیا۔ مارچ 2017 میں پارلیمانی مشاورتی کمیٹی اور 22 فروری 2021 کو ایس سی /ایس ٹی کی بہبود سے متعلق پارلیمانی کمیٹی کی میٹنگ میں اے آئی جے ایس کے قیام پر بھی غور کیا گیا۔
اہم اسٹیک ہولڈرز کے درمیان موجودہ اختلاف رائے کے پیش نظر، فی الحال، آل انڈیا جوڈیشل سروس کے قیام کی تجویز پر کوئی اتفاق رائے نہیں ہے۔
ش ح۔ ش ت۔ ج
Uno3341
(Visitor Counter : 96
وزیراعظم کا دفتر
وزیر اعظم جناب نریندر مودی اور امریکہ کے صدر محترم جناب جوزف آر بائیڈن کے درمیان ورچوئل میٹنگ
وزیر اعظم نریندر مودی اور صدر جوزف آر بائیڈن نے آج ایک ورچوئل ملاقات کی۔ وزیر دفاع جناب راج ناتھ سنگھ اور وزیر خارجہ ڈاکٹر ایس جے شنکر، جو بھارت-امریکہ 2+2 وزارتی مذاکرات کے لیے ان دنوں واشنگٹن ڈی سی میں ہیں، وہ بھی اپنے امریکی ہم منصبوں، سکریٹری ڈیفنس لائیڈ آسٹن اور سیکریٹری آف اسٹیٹ انٹونی بلنکن کے ساتھ بات چیت کے دوران وائٹ ہاؤس میں موجود تھے۔
دونوں رہنماؤں نے متعدد علاقائی اور عالمی امور پر تبادلہ خیال کیا، جیسے کہ کووڈ-19 کی وبا، عالمی اقتصادی بحالی، موسمیاتی کارروائی، جنوبی ایشیا اور ہند-بحرالکاہل کے خطے میں حالیہ پیش رفت، اور یوکرین کی صورتحال۔
انھوں نے حالیہ برسوں میں دو طرفہ تعلقات میں ہونے والی اہم پیش رفت کا بھی جائزہ لیا۔
دونوں رہنماؤں نے اس بات پر اتفاق کیا کہ ہندوستان-امریکہ کی جامع عالمی اسٹریٹجک پارٹنرشپ کو مزید مضبوط کرنا دونوں ممالک کے لیے بہت زیادہ فائدہ مند ہوگا، اور عالمی امن، خوشحالی اور استحکام میں بھی تعاون کرے گا۔
بندرگاہوں، جہاز رانی اور آبی راستوں کی وزارت
وی او چدمبرا نار بندر گاہ نے سب سے بلند پارسل سائز سے لدے ایک بحری جہاز سے سامان اتا ر کر اور لاد کر ایک نیا ریکارڈ قائم کیا
29اگست 2021 کو وی او چدمبرا نار بندر گاہ نے سب سے بلند پارسل سائز سے لدے ایک بحری جہاز سے سامان اتار کر اور اس میں لاد کر ایک نیا ریکارڈ قائم کیا ہے۔ سنگا پور کا پرچم بردار بحری جہاز ‘‘ایم وی انسے انکارا’ متحدہ عرب امارات  کی مینا اسکوائر بندر گاہ سے میسرز چیتی ناد سیمنٹ کو بھیجنے کے لئے 93719 ٹن چونے کے پتھر کے ساتھ اس بندر گاہ پر پہنچا۔ اس طرح بندر گاہ نے 14 مئی 2021 کو 92935 ٹن کوئلے سے لدے بحری جہاز ‘‘ایم وی بیسشن’’ کے ذریعے سب سے بلند پارسل سائز کو نمٹا کر قائم کئے گئے گزشتہ ریکارڈ کو بہتر بنا یا۔
یہ بحری جہاز 26 اگست 2021 کو برتھ نمبر IX پر لنگر انداز ہوا ۔ اور اس نے 50 ہزار ٹن یومیہ سے زیادہ کا سامان ڈھونے کی صلاحیت والی تین ہار بر موبائل کرینوں کا استعمال کرتے ہوئے اپنا کام شروع کیا۔ اس جہاز پر لدی تمام کھیپ اور 29 اگست 2021 تک اتار دیا گیا۔ اس بحری جہاز کے ایجنٹ تھے۔ میسرز میس کونس شپنگ ایجنسیز پرائیویٹ لمیٹڈ ٹیوٹی کورین اور بحری جہاز کے لئے اسٹیو ڈورنگ ایجنٹ تھے، میسرز چیتی ناد لوجسٹکس، ٹیوٹی کورین۔
اس مالی سال 22-2021 کے دوران وی او چدمبرا نار بندر گاہ پر تجارتی سامان کی ڈھلائی میں اضافے کا رجحان ظاہر ہوا ہے۔ اس بندر گاہ پر جولائی 2021 تک 11.33 ملین ٹن تجارتی سامان کی ڈھلائی کی گئی ہے، جب کہ گزشتہ سال کی اسی مدت کے دوران 10.58 ،ملین ٹن تجارتی سامان کی ڈھلائی ہوئی تھی۔ اس طرح 7.14 فیصد کا اضافہ درج ہوا ہے۔
وی او چدمبرا نار بندر گاہ کے ذریعے کنٹینرز کی ڈھلائی میں بھی نمایاں بہتری درج کی گئی ہے۔ بندر گاہ نے اس مالی سال کے دوران جولائی 2021 تک گزشتہ مالی سال کی اسی مدت کے مقابلے 21.07 فیصد اضافہ درج کرتے ہوئے 2.69 لاکھ ٹی ای یو ایس کی ڈھلائی کی ہے۔
جدید اور قابل تجدید توانائی کی وزارت
ہندوستانی شمسی توانائی کارپوریشن  نے مصر میں منعقد کوپ 27 میں شرکت کی
- ہندوستانی شمسی توانائی کارپوریشن کے منیجنگ ڈائریکٹرنے شہریوں پر مرکوز انرجی ٹرانزیشن پر بین الاقوامی کانفرنس سے خطاب کیا: مشن لائف کے ساتھ شہریوں کو بااختیار بنانا ایک ترجیح
- کامیابیوں پر روشنی ڈالی گئی، اختراعی ٹینڈرز اور ایس ای سی آئی کے مستقبل کے منصوبوں پر تبادلہ خیال کیا گیا
- کانفرنس میں اعلیٰ سرکاری حکام، ملک بھر سے خصوصی نمائندوں اور بین الاقوامی ڈویلپرز نے شرکت کی۔
ہندوستانی شمسی توانائی کارپوریشن  کی منیجنگ ڈائریکٹر محترمہ سمن شرما  کی سربراہی میں ایک وفد نے کوپ-27 میں شرکت کے لیے مصر میں شرم الشیخ کا دورہ کیا۔
ایس ای سی آئی کی منیجنگ ڈائریکٹرمحترمہ سمن شرما نے مصر کے شہر شرم الشیخ میں کوپ-27 میں منعقدہ بین الاقوامی کانفرنس: مشن لائف  کے ساتھ شہریوں کو بااختیار بنانے کی ترجیح اور شہریوں پر مرکوز توانائی کی ترسیل پر لیکچر دیا۔
انہوں نے نے کامیابیوں پر روشنی ڈالی، ایس ای سی آئی کے جاری اختراعی ٹینڈرز اور مستقبل کے منصوبوں پر تبادلہ خیال کیا گیا۔
انہوں نے آب و ہوا کی تبدیلی سے نمٹنے کے لیے مسلسل تعاون اور مددگار نقطہ نظر کے لیے عزت مآب وزیر اعظم جناب نریندر مودی کا تہہ دل سے شکریہ ادا کیا۔
حکومت ہند کے ذریعہ قائم کردہ انڈیا پویلین میں منعقد ہونے والی اس کانفرنس میں کئی سینئر سرکاری افسران، ملک بھر سے خصوصی نمائندوں اور بین الاقوامی ڈویلپرز نے شرکت کی۔
یو پی ایس سی
سی آئی ایس ایف،اے سی  لمیٹیڈ محکمہ جاتی مسابقتی امتحان-2021 کے نتائج کا اعلان
نئی دہلی:15 اپریل ، 2021:یونین پبلک سروس کمیشن کے ذریعے مؤرخہ 14مارچ 2021 کو منعقدہ سینٹرل انڈسٹریل سیکورٹی فورس  معاون کمانڈنٹ  لمیٹیڈ محکمہ جاتی مسابقتی امتحان، 2021 کے تحریری حصے کے نتائج کی بنیاد پر درج ذیل رول نمبر کے حامل امیدواروں نے جسمانی معیارات /جسمانی صلاحیت امتحان اور طبی معیار کے امتحانات کیلئے عارضی طور سے کوالیفائی کرلیا ہے۔
سینٹرل انڈسٹریل سیکورٹی فورس  اپنے ذریعے منعقد کیے جانے والے جسمانی معیار/ جسمانی صلاحیت کے امتحانات اور طبی معیار کے امتحانات کی تاریخ وقت اور امتحانات کے مقامات کے بارے میں امیدواروں کو مطلع کریگا۔ اگر کوئی امیدوار جس کا رول نمبر مذکورہ فہرست میں شامل ہے اور اسے اس سلسلے میں کوئی اطلاع نامہ موصول نہیں ہوتا ہے تو وہ سی آئی ایس ایف کے افسران سے فوری طور سے رابطہ کریں۔
اس نتائج کے سلسلے میں نمبرات اور دیگر تفصیلات حتمی نتائج کی اشاعت کے 30 دنوں کے اندر یعنی انٹرویو کے انعقاد کے بعد کمیشن کی ویب سائٹ پر دستیاب ہوں گے اور یہ نمبرات 30 دنوں کی مدت کیلئے ویب سائٹ پر دستیاب رہیں گے۔
امیدواروں کو یہ بھی مشورہ دیا جاتا ہے کہ اگر ان کے پتے میں کوئی تبدیلی ہوئی ہے تو وہ اس کی اطلاع سینٹرل انڈسٹریل سیکورٹی فورس  کے حکام کو ہیڈ کوارٹر ۔ ڈی جی ، سی آئی ایس ایف، بلاک نمبر 13، سی جی او کمپلیکس، لودھی روڈ، نئی دہلی۔ 110003 کو دیں۔
نتائج کے لئے یہاں کلک کریں:
ش ح۔م ع۔ ع ن
U NO:3748
(Visitor Counter : 103
امور صارفین، خوراک اور عوامی تقسیم کی وزارت
پی ڈی ایس کے تحت مقوی چاول کی تقسیم
نئی دہلی،19؍جولائی،صارفین کے امور ، خوراک اور تقسیم عامہ کے وزیر مملکت جناب دانو راؤ صاحب دادا راؤ نے آج راجیہ سبھا میں ایک سوال کا تحریری جواب دیتے ہوئے ایوان کا مطلع کیا کہ حکومت ہند نے 14 فروری 2019 کو مرکز کی سرپرستی والی تجرباتی اسکیم ’’چاول کو مقوی بنانا اور پی ڈی ایس کے تحت اس کی تقسیم‘‘ کو منظوری دی ہے جس کے تحت چاول کو آئرن ، فولک ایسڈ اور وٹامن بی- 12 کے ساتھ مقوی بنانا ہے۔ اس تجرباتی اسکیم کو 20-2019 سے آغاز کے ساتھ 3 سال کے لئے منظوری دی گئی ہے۔ اس تجرباتی اسکیم کے تحت نفاذ کے ابتدائی مرحلے میں 15 اضلاع ، خاص طور پر ایک ریاست کے ایک ضلع پر توجہ مرکوز کی جائے گی۔
اس تجرباتی اسکیم پر عمل در آمد کی ذمہ داری ریاستوں ؍ مرکز کے زیرانتظام علاقے پر ہوگی۔ ریاستوں ؍ مرکز کے زیر انتظام علاقوں سے درخواست کی گئی ہے کہ وہ جتنی جلد ممکن ہوسکے پی ڈی ایس کے ذریعے مقوی بنائے گئے چاولوں کی تقسیم کریں ۔ اب تک صرف 9 ریاستی حکومتوں یعنی آندھرا پردیش ، کیرالہ ، کرناٹک ، مہاراشٹر ، اڈیشہ ، گجرات ، اترپردیش ، آسام اور تمل ناڈو نے اس اسکیم کو نافذ کرنے پر رضامندی ظاہر کی ہے اور متعلقہ اضلاع کی نشان دہی کی ہے۔
U-3277
(Visitor Counter : 91
وزارت خزانہ
جی ایس2021 کے لئے 6.17فیصد نیلامی برائے فروخت 
جی ایس 2026 کے لئے 7.27 فیصد نیلامی برائے فروخت 
حکومت ہند کے فلوٹنگ ریٹ والے بانڈس 2031 کی نیلامی برائے فروخت 
جی ایس 2039 کے لئے 7.62 فیصد کے سلسلے میں نیلامی برائے فروخت 
اور جی ایس 2059 کے لئے 7.63 فیصد نیلامی برائے فروخت 
نئی دہلی،16 ستمبر۔ حکومت ہند نے قیمتوں پر مبنی نیلامی کے توسط سے 3000 کروڑ روپئے کی نوٹیفائیڈ رقم کیلئے  6.17سرکاری اسٹاک برائے 2021  کی فروخت کا اعلان کیا ہے۔حکومت نے قیمتوں پر مبنی نیلامی کے توسط سے 3000 کروڑ روپئے کی نوٹیفائیڈ رقم کے لئے 7.27 فیصد کے سرکاری اسٹاک 2026 کا اعلان کیا ہے۔ حکومت ہند نے قیمتوں پر مبنی نیلامی کے توسط سے 5000 کروڑ روپئے  کی نوٹیفائیڈ رقم کے لئے حکومت ہند کے فلوٹنگ ریٹ بانڈ 2031 کی فروخت کا اعلان کیا ہے۔ اسی طریقے سے قیمتوں پر مبنی نیلامی کے توسط سے 2000 کروڑ روپئے  کی نوٹیفائیڈ رقم کے لئے 7.62 فیصد کے سرکاری اسٹاک کی فروخت کا اعلان کیا ہے۔  اسی طریقے سے قیمتوں پر مبنی نیلامی کے توسط سے 4000 کروڑ روپئے  کی نوٹیفائیڈ رقم کے لئے 7.63 فیصد کے سرکاری اسٹاک کی فروخت کا اعلان کیا ہے۔ 17000 کروڑ روپئے کی حد کے ساتھ جو مجموعی نوٹیفائیڈ رقم ہے، حکومت ہند کے پاس یہ متبادل دستیاب ہوگا کہ وہ مذکورہ بالا کسی ایک یا ایک سے زائد تمسکات کے لئے 1000 کروڑ روپئے کا اضافی شرح تعاون اپنے پاس رکھ سکے۔
مذکورہ نیلامی ملٹی پل پرائز میتھڈ کے ذریعے عمل میں آئے گی اور اس نیلامی کا اہتمام 20 ستمبر 2019  ریزرو بینک آف انڈیا ، ممبئی آفس، فورٹ، ممبئی کے توسط سے عمل میں آئے گا۔
مذکورہ نوٹیفائیڈ رقم کا 5 فیصد حصہ یعنی اسٹاکوں کی فروخت سے حاصل ہونے والی رقم کا پانچ فیصد حصہ مستحق افراد اور اداروں کو غیرمسابقتی بولیوں سے متعلق اسکیم کے مطابق الاٹ کیا جائیگا جیسا کہ سرکاری تمسکات کی نیلامی میں رائج ہے۔
مسابقتی اور غیرمسابقتی دونوں نوعیت کی بولیاں جن کا تعلق نیلامی سے ہوگا، انہیں الیکٹرانک شکل میں 20 ستمبر 2019 کو ریزرو بینک آف انڈیا کے کور بینکنگ سولوشن  کے نظام کے توسط سے داخل کی جانی چاہئے۔ غیرمسابقتی بولیوں کو صبح ساڑھے گیارہ بجے سے لیکر 12 بجے دوپہر کے درمیان داخل کیا جانا چاہئے اور مسابقتی بولیوں کو صبح ساڑھے گیارہ سے ساڑھے بارہ کے دوران داخل کیاجاناچاہئے۔ نیلامی کے نتائج کااعلان 20 ستمبر 2019 کو  کردیا جائیگا اور کامیاب طور سے بولی لگانے والوں کے ذریعے ادائیگیاں 23 ستمبر 2019  کے دن کی جانی ہے۔
مذکورہ تمام تر اسٹاک مرکزی حکومت کے تمسکات کے سلسلے میں دستیاب رہنما خطوط کے مطابق جب جاری کی گئی سہولت کے استحقاق کے ساتھ دستیاب ہوں گے اور اس سلسلے میں 24 جولائی 2018 کو ریزرو بینک آف انڈیا کی جانب سے جاری کیے گئے سرکلر نمبر RBI/2018-19/25 اور اس میں وقتاً فوقتاً رونما ہونے والی ترمیم کا لحاظ رکھا جائیگا۔
( م ن۔ ۔ ع ن (
U. No.4196
(Visitor Counter : 42
وزارت دفاع
یوم جمہوریہ 2021کے موقع پر فوج کو بہادری اور امتیازی خدمت کے ایوارڈ
نئی دلی، 25 جنوری: یوم جمہوریہ 2021 کے موقع پر فوجی اہل کاروں کو ان کی بہادری اور امتیازی خدمت کے اعتراف میں دیے جانے والے انعامات کی فہرست منسلک ہے۔ آپ سے ایوارڈ اور ایوارڈ یافتگان کے نام شائع کرنے کی درخواست کی جاتی ہے۔ درج ذیل دستاویزات منسلک ہیں:
 26 جنوری 2021 کے موقع پر فوج کے اہل کاروں کو بہادری اور شان دار خدمات کے ایوارڈ اور ایوارڈ یافتگان کا خلاصہ۔
 بہادری اور شان دار خدمات کے ایوارڈ یافتگان کی فہرست۔
 چکر سیریز ایوارڈ یافتگان کی حیات و خدمات کے خاکے۔